फोटो लेने की कोशिश कर रहे फैन का हाथ झटक कर हटा दिया, वीडियो हुआ वायरल
Bollywood Actor Shah Rukh Khan Spotted At Mumbai Airport. शाहरुख खान मुंबई एयरपोर्ट पर स्पॉट हुए। एयरपोर्ट पर उन्हें फैंस ने घेर लिया। इस बीच एक फैन ने शाहरुख के साथ फोटो लेने की भी कोशिश की। ये वीडियो सोशल मीडिया पर भी सामने आया है।
हाल ही में शाहरुख खान मुंबई एयरपोर्ट पर स्पॉट हुए। एयरपोर्ट पर उन्हें फैंस ने घेर लिया। इस बीच एक फैन ने शाहरुख के साथ फोटो लेने की भी कोशिश की। ये वीडियो सोशल मीडिया पर भी सामने आया है।
हाथ झटक कर फोटो लेने से किया मना, घूरकर भी देखा 
वीडियो में शाहरुख एयरपोर्ट पर आते ही अपने फैंस को ग्रीट करते हुए दिख रहे हैं। उन्होंने अपने फैंस को फ्लाइंग किस देते हुए ग्रीट किया। फैंस की भीड़ में से एक व्यक्ति ने शाहरुख खान के साथ फोटो लेने की कोशिश की।
लेकिन, शाहरुख ने उस व्यक्ति का हाथ झटक कर फोटो लेने से मना कर दिया। इसके बाद शाहरुख ने पीछे पलटकर उस आदमी को घूरकर भी देखा। इतना होते ही सिक्यूरिटी गार्ड शाहरुख को उनकी कार की तरफ ले गए।
शाहरुख के इस जेस्चर से नाराज हुए फैंस 
शाहरुख के इस जेस्चर से उनके फैंस काफी नाराज लग रहे हैं। सोशल मीडिया पर इस वीडियो पर एक यूजर ने लिखा- मुझे लगता है जो आदमी शाहरुख के साथ फोटो लेने की कोशिश कर रहा था वो असल में एयरपोर्ट स्टाफ है।
उसने शाहरुख को हाथ तक नहीं लगाया, फिर भी उन्होंने उसके साथ इतना खराब व्यवहार किया। उन्हें ऐसा नहीं करना चाहिए था। वहीं, एक यूजर ने लिखा- इनमें कितना ज्यादा ऐटिट्यूड है।
बीते दिनों शाहरुख अपनी अपकमिंग फिल्म डंकी की शूटिंग के लिए श्रीनगर गए थे। इस दौरान उन्हें फैंस ने घेर लिया था। भीड़ ने शाहरुख को धक्का दे दिया था।